cyanic-selkie/wikianc huggingface dataset:
Պելուգո
Կոմունայի հովանավորն է Սուրբ Զենոն Վերոնացին։ Տոնը նշվում է հուլիսի վերջին կիրակի օրը։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Lenta.ru
Lenta.ru (Лента.Ру, ուսերեն առցանց նորությունների կայք, պատկանում է Ռամբլեր Մեդիա Գրուպ-ին, որն էլ իր հերթին պատկանում է Prof-Media-ին։ 2013 թվականին "SUP Media" և "Rambler-Afisha" ընկերությունները միավորվեցին ստեղծելով "Afisha.Rambler.SUP" ընկերությունը։ Կայքը հիմնվել է 1999 թվականին Անտոն Նոսիկի կողմից, Արդյունավետ քաղաքականության հիմնադրամի աջակցությամբ։ Նորությունների կայքը մեկն է ամենաայցելվող ռուսերեն լեզվով առցանց լրատվամիջոցներից, ավելին քան 600 հազար այցելուներով օրական ։
Համաձայն Alexa.com-ի տվյալների 2014 թվականի մարտի դրությամբ Lenta.ru-ն զբաղեցնում էր 16-րդ հորիզոնականը հաճախելիությամբ Ռուսաստանում ։ 2010 թվականին Հարվարդի համալսարանը անց կացրեց ռուսական բլոգոլորտի հետազոտությու, ըստ որի «Lenta.ru» կայքը առավել հղվող նորությունների կայքն է ռուսալեզու բլոգերում ։ Համաձայն comScore ընկերության 2013 թվականի հետազոտության Lenta.ru կայքը զբաղեցրեց 5-րդ հորիզոնականը հաճախելությամբ եվրոպական նորությունների կայքերի մեջ ։
Արտաքին հղումներ
Կատեգորիա:1999 ստեղծված կայքեր Կատեգորիա:Ռուսական կայքեր‎ Կատեգորիա:Ռուսերեն կայքեր‎ Կատեգորիա:Ռուսաստանի լրատվական կայքեր‎ Կատեգորիա:Ռուսաստանի լրատվամիջոցներ‎
Էսքիլ Փեդերսեն
Էսքիլ Փեդերսեն (Eskil Pedersen, ), նորվեգացի քաղաքական գործիչ, Նորվեգիայի բանվորական կուսակցության երիտասարդական թևի նախկին առաջնորդ։ 2011 թվականի հուլիսի 22-ին Ուտյոյայում տեղի ունեցած զանգվածային սպանությունների ժամանակ Պեդերսենին հաջողվեց լաստանավով լողալով հեռանալ կղզուց ։
Քաղաքական կարիերա
Փեդերսենը ծնվել է Նորվեգիայի Շիեն քաղաքում։ Ավարտել է Օսլոյի համալսարանը, որտեղ ստացել է քաղաքագիտության բակալավրի աստիճան։ 2006 թվականին Փեդերսենն ընտրվել է Նորվեգական բանվորական կուսակցության երիտասարդական թևի առաջնորդի ներկայացուցիչ, իսկ 2010 թվականի հունիսի 17-ին ստանձնել է առաջնորդի պարտականությունները՝ փոխարինելով Մարտին Հենրիքսենին ։
2011 թվականի մայիսին Փեդերսենը գործ է հարուցել Առաջադիմության կուսակցությունից Քրիստիան Թիբրինգ-Գեդդեի դեմ՝ Նորվեգիա ներգաղթածների երեխաների մասին բացասաբար արտահայտվելու համար, որը երիտասարդական կազմակերպության ղեկավարը համարել է ռասիզմի դրսևորում ։ Բայց հունիսի վերջին գործը փակվել է ։
Հարձակում Ուտյոյայում
Փեդերսենը 8 հոգու հետ կղզուց հեռացավ միակ հասանելի նավով ։ Ըստ Փեդերսենի խոսքերի՝ ինքը որոշել է, որ հարձակման պատճառը պետական հեղաշրջումն է Նորվեգիայում, և ինքը՝ որպես կազմակերպության լիդեր, կարող է սպանվել ապստամբների կողմից, որոնց աջակցում էր ոստիկանությունը (Բրեյվիկը ոստիկանի համազգեստ էր հագել) ։
Համացանցում հայտնվեցին Փեդերսենին դատապարտող քննարկումներ, սակայն ԶԼՄ-ները փորձում էին միջադեպի վերաբերյալ կարծիք չարտահայտել ։ Հարձակման ժամանակ կենդանի մնացածներից մեկը BBC-ի հարցազրույցի ընթացքում հրապարակավ դատապարտել է Փեդերսենին՝ ասելով, որ նա վարվել է ինչպես «իր նավը լքող կապիտանը»։ Փեդերսենը պատասխան հայտարարությունում ասել է, որ կղզուց հեռացել է բնազդաբար ։
Հետագա կյանք
2012 թվականի մայիսին Փեդերսենը հայտարարեց, որ մտադիր է առաջադրվել խորհրդարանում ։ Նրա թեկնածությանը հավանություն տվեց Նորվեգական բանվորական կուսակցության երիտասարդական թևը ։ Սակայն նա չընտրվեց։ Պատճառների թվում նշված է նաև, որ քաղաքը, որտեղ Փեդերսենը ծնվել է, արդեն ներկայացված էր խորհրդարանում ։
2012 թվականի հոկտեմբերին Փեդերսենը վերընտրվեց որպես երիտասարդական թևի առաջնորդ ։ 2014 թվականին նրան փոխարինեց Մանի Հուսեյնին։
Փեդերսենը բացահայտ միասեռական է, հանդես է գալիս սեռական փոքրամասնությունների պաշտպանությամբ։
Ծանոթագրություններ
Կատեգորիա:Օսլոյի համալսարանի շրջանավարտներ Կատեգորիա:Նորվեգիայի սոցիալ-դեմոկրատներ Կատեգորիա:Նորվեգիայի քաղաքական գործիչներ
Նորայր Ադալյան
Նորայր Մարտիրոսի Ադալյան, հայ արձակագիր, գրականագետ, բանասիրական գիտությունների դոկտոր, Հայաստանի մշակույթի վաստակավոր գործիչ (2009) , Հայաստանի գրողների միության անդամ 1966 թվականից։
Կենսագրություն
Ծնվել է Սիմֆերոպոլ քաղաքում։ 1960 թվականին ավարտել է Երևանի պետական համալսարանի բանասիրական ֆակուլտետի հայոց լեզվի և գրականության բաժինը։ 1961-1962 թվականներին աշխատել է ՀԽՍՀ ԳԱ Մանուկ Աբեղյանի անվան գրականության ինստիտուտում որպես ավագ գիտաշխատող։ 1966 թվականին «20-30-ական թվականների սովետահայ պատմվածքը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1982-1986 թվականներին եղել է «Գրական թերթի» գլխավոր խմբագիրը։
Ռուսերեն լույս են տեսել նրա «Շոգ ամառ» (Երևան, 1968), «Խաղաղ զորանոցներ» (Մոսկվա, 1979), «Թխակարմիր ձի» (Երևան, 1984), «Վկան» (Մոսկվա, 1987) գրքերը։
Նրա պատմվածքները թարգմանվել են նաև վրացերեն, բելառուսերեն, լատիշերեն, բուլղարերեն, սլովակերեն, անգլերեն, գերմաներեն, Հնդկաստանի մի քանի լեզուներով ։ Պատմվածքների հիմքով նկարահանվել է «Վերջին կիրակին» գեղարվեստական կինոնկարը (1984)։ Հրաչյա Ղափլանյանի անվան դրամատիկական թատրոնում բեմադրվել են Նորայր Ադալյանի «Ներկաներ և բացականեր» (1985), «Սպանության վկաները» (1991), «Կինը և Տղամարդը» (1997) պիեսները, «Գարուն» ամսագիրը 1994 թվականի մարտյան համարում ընթերցողին ներկայացրեց գրողի «Սև և սպիտակ ստեղներ» դրաման ։ ԽՄԿԿ անդամ 1966 թվականից։
Սպոնգիոլիտ
Կատեգորիա:Նստվածքային ապարներ
Օսպեդալետո
Օսպեդալետո (Ospedaletto), կոմունա Իտալիայում, գտնվում է Տրենտինո Ալտո Ադիջե մարզի Տրենտո գավառում ։ Բնակչությունը կազմում է 810 մարդ (2008 թվականի տվյալներով)։ Խտությունը կազմում է 50 մարդ/կմ²։ Տարածքը գրավում է 16 կմ²։ Փոստային ինդեքս՝ 38050։ Հեռախոսային կոդ՝ 0461։
Բնակավայրի հովանավորն է համարվում սուրբ Սանտ’Էգիդիո Աբատեն։ Տոնը նշվում է սեպտեմբերի 1-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Սակրեբուլո
Սակրեբուլոն (საკრებულო), Վրաստանում գյուղի, համայնքի, ավանի, քաղաքի, շրջանի կամ այն քաղաքի, որը չի մտնում մունիցիպալիտետի կազմի մեջ ներկայացուցչական օրգան է։ Գյուղի, համայնքի, ավան և քաղաքի սակրեբուլոն ընտրում են համապատասխան տարածքի բնակիչնեը ուղիղ, համընդհանուր և իրավահավասար գաղտնի քվեարկության կերպով։ Նույն ձևով ընտրում են այն սակրեբուլոների ղեկավարներին, որոնք պեն մտնում շրջանի կազմի մեջ, բայց ընտրությունը ացնում է համեմատական համակարգով։
Սակրեբուլոյի կազմի մեջ մտնում են՝ սակրեբուլոյի նախագահը, սակրեբուլոյի քարտուղարը և սակրեբուլոյի տարբեր կոմիսիաների նախագահները։
Ջոն Ուորկ
Ջոն Ուորկ (John Wark, ), շոտլանդացի ֆուտբոլիստ, որն իր կարիերայի մեծ մասն անցկացրել է անգլիական «Իպսվիչ Թաուն» ակումբում ։
Լինելով ունիվերսալ ֆուտբոլիստ՝ Ուորկն իր պրոֆեսիոնալ կարիերայի մեծ մասը խաղացել է կիսապաշտպանի դիրքում, թեև նա երբեմն խաղադաշտ էր դուրս գալիս որպես կենտրոնական պաշտպան կամ էլ անգամ հարձակվող ։
Մինչև Փառքի սրահի ակումբային անդամներից առաջին չորսից մեկը դառնալը Ուորկը՝ որպես «Իպսվիչ Թաունի» ֆուտբոլիստ, վաստակել է տարվա լավագույն ֆուտբոլիստի ռեկորդային չորս մրցանակ։ Ուորկն «Իպսվիչում» իր ելույթներն սկսել է 17 տարեկան հասակում ։ Ընդհանուր առմամբ Ուորկն «Իպսվիչ Թաունում» ունեցել է երեք խաղային շրջան, նա նաև հանդես է եկել «Լիվերպուլի» և «Միդլսբրոյի» կազմերում ։
Նա ներկայացրել է Շոտլանդիայի ազգային հավաքականը միջազգային հարթակում՝ մասնակցելով նրա կազմում 29 խաղի և դառնալով 7 գոլի հեղինակ։ Հավաքականի հետ մասնակցել է 1982 թվականի աշխարհի առաջնությանը, որի շրջանակներում մասնակցել է 3 խաղի և դարձել 2 գոլի հեղինակ ։
Վաղ տարիներ
Ուորկը ծնվել է Գլազգոյում, նրա ծնողներն են Ալեքս Ուորկը և Ելենա Ուորկը։ Ջոնը եղել է ընտանիքի չորս երեխաներից երրորդը, նա ունեցել է ավագ քույր և եղբայր (Վիլման և Ալեքսը) և կրտսեր եղբայր (Էնդրյու) ։ Ընտանիքը ապրել է Պարտիկում գտնվող չորս հարկանի շենքում ։ Ուորկի ծնողները վաստակել են շատ քիչ և չեն կարողացել ֆինասնապես իրենց թույլ տալ մանկական մահճակալ գնել, այդ պատճառով Ուորկը քնել է սովորական փայտե արկղի մեջ ։ Թեև նրան տրվել է Ջոն անունը, սակայն շուտով Ուորկին ընտանիքի անդամները անվանում են Ջոնի, և այդ մանկական անունը «մնում է» նրա հետ իր ամբողջ ֆուտբոլային կարիերայի ընթացքում ։
1960-ական թվականներին ընտանիքը տեղափոխվում է Սկոտսթաուն։ Ուորկի հայրը աշխատանք էր գտել «Albion Motors»-ում, որի գրասենյակը գտնվում էր տնից ոչ շատ հեռու։ Նոր տան ետևում կար մի բակ, որտեղ Ուորկը սկսած վեց տարեկան հասակից ֆուտբոլ էր խաղացել։ Հետագայում նա ասել է.
Ուորկը սովորել է Սկոտսթաունի տարրական դպրոցում և այնտեղ դարձել է աշակերտական ֆուտբոլային ակումբի թիմի ավագը։ Միջնակարգ դպրոց տեղափոխվելուց հետո նա դարձել է Գլազգոյի դպրոցական հավաքականի անդամներից մեկը ։ Նա նաև խաղացել է «Դրումչապել Ամատորսի» երիտասարդական թիմի կազմում։ Այդ ակումբի կազմում ելույթներով ներկայանալու շրջանում Ուորկի մարզիչն է եղել Դևիդ Մոյես ավագը՝ «Էվերտոնի» նախկին մարզչի հայրը ։
Դրումչուպելի կազմում հանդես գալու տարիներին Ուորկը գրավում է «Սելտիկի» ուշադրությունը։ Մինչև հիմնական կազմ հրավիրվելը նա որոշ ժամանակ ակումբի հետ մարզվել է «Սելտիկ Պարկում»։ Բայց և այնպես Ուորկը չէր ուզում այդ թիմի կազմում խաղալ, քանի որ «Ռեյնջերսի» երկրպագու էր, իսկ «Ռեյնջերսը» «Սելտիկի» սկզբունքային մրցակիցներից մեկն էր ։ Ստանալով առաջարկներ մի քանի անգլիական ակումբներից, այդ թվում «Բրիստոլ Սիթիից», «Մանչեսթեր Սիթիից» և «Իպսվիչ Թաունից», Ուորկը՝ թեև փորձաշրջան է անցնում Մանչեսթերում, սակայն ընտրում է վերջինը ։ «Պորտման Ռոուդում» խաղալու ժամանակ Ուորկը անմիջապես նկատության է արժանանում ակումբի մարզիչ Բոբի Ռոբսոնի կողմից։ Հետագայում նա Ջոնին ներկայացնում է որպես ֆուտբոլիստ, «ով իր վրա թողել է ամենամեծ տպավորությունը» ։ Ուորկը նույնպես գոհ էր մարզչից և մշտապես հիմնական կազմում խաղալու պայմանով պայմանագիր է կնքում ակումբի հետ ։
Առաջին էտապ «Իպսվիչում»
Ուորկը սկսել է իր կարիերան «Իպսվիչի» երիտասարդական ակումբում։ Սկզբնականապես նա խաղում էր պաշտպանության ձախ եզրում, իսկ ավելի ուշ տեղափոխվում է պաշտպանության կենտրոն, սակայն հաճախ զբաղեցնում էր աջ պաշտպանի պաշտոնը ։ Նա մտնում է թիմի հիմնական կազմ 17 տարեկան հասակում, որպես՝ վնասվածք ստացած Քևին Բիտիի փոխարինող։ Նա թիմի հիմնական կազմում նշում է իր նորամուտը 1975 թվականի մարտի 27-ին, Անգլիայի գավաթի շրջանակներում՝ «Լիդս Յունայթեդի» դեմ խաղում։ Խաղը անցկացվում է «Ֆիլբերտ Սթրիթ» մարզադաշտում, որը հանդիսանում էր «Լեսթեր Սիթի» տնային մարզադաշտը ։ Այդ խաղում «Իպսվիչը» հաղթում է 3-2 հաշվով։ Իսկ Ուորկը ավելի ուշ ասում է.
1977 թվականի հունիսին Ուորկը առաջին անգամ հրավիրվում է Շոտլանդիայի հավաքական Արևելյան Գերմանիայի հավաքականի դեմ ընկերական խաղին մասնակցելու նպատակով, սակայն մինչմրցաշրջանային մարզումների ժամանակ ստացած ծնկատակի ջլի վնասվածքը զրոյի է հավասարեցնում հավաքականում խաղալու նրա շանսերը ։ Վնասվածքը նրան «կտրում է» առաջին թիմից մինչև 1978 թվականի հունվարը. նա վերադառնում է թիմի կազմ 1977-78 մրցաշրջանի Անգլիայի գավաթի խաղարկության երրորդ փուլի՝ «Քարդիֆ Սիթիի» դեմ խաղում ։
Միջին մակարդակի ելույթները առաջնությունում պատճառ են դառնում այն բանին, որ «Իպսվիչը» ավարտում է մրցաշրջանը դուրս թռչման տարածքից ընդամենը երեք հորիզոնական վերևում, սակայն Անգլիայի գավաթի խաղարկությունում նրանք հաջողության են հասնում ։ Ուորկը գավաթի խաղարկության կիսաեզրափակչում դառնում է գոլի հեղինակ և այդպիսով օգնում է իր թիմին «Վեստ Բրոմվիչ Ալբիոնի» դեմ խաղում 3-1 հաշվով հաղթանակ տանելու մեջ։ Նա նաև մասնակցում է «Ուեմբլիում» կայացած եզրափակչում խաղարկության ֆավորիտը համարվող «Արսենալի» դեմ խաղին , որը ավարտվում է «Իպսվիչի» 1-0 հաշվով հաղթանակով ։ Ուորկը նշում է, որ «իրենք աութսայդերներ էին, սակայն այդ օրը նրանք ջախջախեցին լոնդոնցիներին» ։ Ուորկը չէր հպվել գնդակին մինչև հանդիպման 18-րդ րոպեն ։ Այն բանից հետո, երբ խաղացողները ընդմիջմանը լքում են խաղադաշտը, Դևիդ Գեդիսը ասում է Ուորկին. «Համոզվիր, որ կդառնաս գոլի հեղինակ և միայն այդ ժամանակ հարվածիր» ։ Երկրորդ խաղակեսում Ուորկը չի հետևում Գեդիսի խորհրդին և երկու անգամ խաղադաշտի համարյա նույն դիրքից «ցնցում է» Պատ Ջենինգսի պաշտպանած դարպասի դարպասաձողը ։
Հաջորդ երեք մրցաշրջաններում երկու անգամ «Իպսվիչին» չի բավականեցնում մի քանի միավոր առաջնության չեմպիոն դառնալու համար, ակումբը զբաղեցնում է երկրորդ հորիզոնականը՝ մեկ անգամ ետ մնալով «Լիվերպուլից» և մեկ անգամ էլ «Աստոն Վիլլայից»։ Բացի դրանից Իպսվիչը ՈւԵՖԱ Գավաթի խաղարկության 1980-81 մրցաշրջանում հաղթանակում է եվրոպական տիտղոսը ։ Ուորկը հեղինակելով 14 գնդակ դառնում է մրցաշարի լավագույն ռմբարկուն։ Նա երկու գոլի հեղինակ է դառնում մրցության եզրափակչային երկու խաղերում։ «Իպսվիչը» եզրափակչում երկու խաղերի արդյունքներով 5-4 հաշվով հաղթում է հոլանդական ԱԶ-ին ։ Ուորկը այդ արդյունքով կրկնում է «Միլանի» ֆուտբոլիստ Ժոզե Ալտաֆինիի Չեմպիոնների Լիգայի 1962-63 մրցաշրջանում գրանցած ռեկորդը ։ Ուորկը այդ տարի բացի ակումբային եվրոպական մրցանակից արժանանում է նաև Տարվա լավագույն երիտասարդ ֆուտբոլիստ մրցանակին ։ Նա ՊՖԱ-ի վարկածով դառնալով տարվա լավագույն ֆուտբոլիստ մեծ ճանչման է արժանանում Անգլիայի իր կոլեգաների կողմից ։ Ուորկը ավարտում է 1980-81 մրցաշրջանը հեղինակած 36 գնդակով ։
Ուորկը շարունակում է հանդես գալ «Իպսվիչի» կազմում։ Ակումբի մարզչի Ռոբսոնի Անգլիայի ազգային հավաքական տեղափոխվելուց հետո՝ 1982 թվականին, ակումբի նոր մարզիչն է դառնում Բոբի Ֆերգյուսոնը ։ Աշխատավարձի բարձրացման հետ կապված առաջարկի մերժումից հետո Ուորկը հայտնում է ակումբից հեռանալու իր ցանկության մասին։ Ուորկով անմիջապես սկսում է հետաքրքրվել «Լիվերպուլը» ։ 1984 թվականի մարտի 10-ին 450 հազար ֆունտի դիմաց կայանում է Ուորկի տեղափոխությունը «Լիվերպուլ»։ Ուորկը դիտարկվում էր, որպես ամառային տրանֆերային պատուհանի ժամանակ իտալական «Սամպդորիա» տեղափոխված Գրեմ Սունեսիի կարողական երեք փոխարինողներից մեկը ,: Այս ժամանակահատվածը «Լիվերպուլի» պատմության մեջ ամենահաջողներից մեկն էր. ակումբը վերջին ութ մրցաշրջանների ժամանակ վեց անգամ հաղթել էր չեմպիոնական գավաթը և երեք անգամ Չեմպիոնների լիգայի և Լիգայի գավաթները ։
1982-83 մրցաշրջանի, Ուորկի վերջին մրցաշրջանի արդյուքները «Իպսվիչում» այսպիսին էին. լիգայի 42 խաղերում նա դառնում է 20 գոլի հեղինակ (անձնական ռեկորդ), սակայն այդ արդյունքը չի բավականացնում այն բանին, որ Իպսվիչը վաստակի եվրոգավաթային մրցության ուղեգիր (մրցաշարային աղյուսակում իններորդ հորիզոնական)։ Այս մրցաշրջանային արդյունքները 1978 թվականից հետո Իպսվիչի ամենավատ արդյունքներն էին ։
«Լիվերպուլ»
Ուորկը նշում է իր նորամուտը նոր ակումբի կազմում 1984 թվականի մարտի 31-ին։ Նրա նորամուտային՝ «Ուոտֆորդի» դեմ խաղը ավարտվում է «Լիվերպուլի» համար հաղթական՝ 2-0 հաշվով ։ Բացի դրանից այդ խաղում Ուորկը 58-րդ րոպեին բացում է հանդիպման հաշիվը ։ Այդ մրցաշրջանում «Լիվերպուլը» հաղթում է չեմպիոնական տիտղոսը, իսկ Ուորկը մասնակցում է բավականաչափ շատ խաղերի ։ Նա ավարտում է 1984-85 մրցաշրջանը, որպես թիմի լավագույն ռմբարկու. 62 խաղերում նա դառնում է 27 գոլի հեղինակ, իսկ նրա միջին վիճակագրական արդյունքը կազմում էր մեկ գոլ 2,3 խաղերում ։ Մրցաշրջանում նա նաև հեղինակում է երեք հետ-տրիկ. համապատասխանաբար Լիգայի, Անգլիայի գավաթի և Չեմպիոնների լիգայի շրջանակներում ։ Այդ տարի «Լիվերպուլը» հասնում է մինչև Չեմպիոնների լիգայի եզրափակիչ, սակայն խաղը «մթագնում է» «Էյզելեի» ողբերգությամբ, ինչի մասին Ուորկը հիշում է որպես մի «մղձավանջ» ։
Երկրորդ էտապ «Իպսվիչում»
1988-89 մրցաշրջանը «Իպսվիչն» սկսում է ոչ-ոքիով, սակայն վեց խաղից հետո (որոնցից հինգում նրանք հաղթում են) նրանք զբաղեցնում են մրցաշարային աղյուսակի առաջին հորիզոնականը։ Սկսած 10-րդ տուրից՝ «Իպսվիչը» հինգ խաղ անընդմեջ պարտություն է կրում, ինչի հետևանքով տեղափոխվում է մրցաշարային աղյուսակի 8-րդ հորիզոնական։ Հաջորդ մրցաշրջանի սկզբում կրած երկու հաղթանակաների շնորհիվ «Իպսվիչը» գլխավորում է աղյուսակը, սակայն ակումբի մոտակա անհաջող ելույթները վատացնում են գործերի ընթացքը. 12 տուրերից հետո նա զբաղեցնում է 17-րդ հորիզոնականը։ Հաջորդիվ հետևում է աստիճանաբար հորիզոնականային բարձրացում, մրցաշրջանի վերջը սովորականի պես է ստացվում, քանի որ վերջնական արդյունքներով ակումբը զբաղեցնում է իններորդ հորիզոնականը։ Երեք մրցաշրջան անց ակումբից հեռացվում է գլխավոր մարզիչը. Ջոն Դունկանը հեռացվում է և նրան փոխարինում է Ջոն Լյալը ։ Հենց Ուորկի պայմանագրի ժամկետը լրանում է, նա Լյալից իր կարծիքով ստանում է «ծիծաղելի» առաջարկը, որը մերժում է։ Ուորկը դառնում է ազատ գործակալ և նկատվելով «Միդլսբրոյի» կողմից, 1990 թվականի օգոստոսին համալրում է այդ ակումբի կազմը ։ Միդլսբրոն այդ ժամանակ հանդես էր գալիս Երկրորդ դիվիզիոնում։ «Իպսվիչում» անցկացրած երկու մրցաշրջանների ընթացքում Ուորկը հեղինակում է 20 գոլ և երկու անգամ դառնում է «Իպսվիչի» տարվա լավագույն ֆուտբոլիստ ։
«Միդլսբրո»
Ուորկը պայմանագիր է կնքում «Միդլսբրոյի» հետ, որն առաջին ակումբն է, որը ազատ գործակալի կարգավիճակում նկատել էր Ուորկին։ Նրան առաջարկվում է երկու տարի ժամկետով պայմանագիր և պաշտպանության կենտրոնական դիրքերում հանդես եկող ֆուտբոլիստների պակասի պատճառով նա մեծ մասամբ հայտավորվում էր խաղերին հենց որպես կենտրոնական պաշտպան ։ Բացի դրանից Ուորկը նաև պաշտպանությունում հանդես գալու փորձ ուներ։ Նա սկսում է մշտապես հայտավորվել հիմնական կազմում և օգնում է ակումբին ավարտել մրցաշրջանը առաջնության մրցաշարային աղյուսակի յոթերորդ հորիզոնականում և ձեռք բերել փլեյ-օֆֆերին մասնակցելու հնարավորություն ։ «Նոթս Քաունթիի» դեմ 1-1 հաշվով ավարտված խաղից հետո թիմի գլխավոր մարզիչ Կոլին Թոդը հայտնում է ֆուտբոլիստին, որ նա չի մասնակցելու թիմերի միջև կայանալիք երկրորդ մրցավեճին։ Ուորկը շատ է վրդովվում, իսկ «Միդլսբրոն» երկրորդ խաղում պարտվում է 1-0 հաշվով ։ Թոդը հեռացվում է գլխավոր մարզչի պաշտոնից և նրան փոխարինում է Լենի Լոուրենսը։ Ուորկն այդ ժամանակ դեռևս ապրում էր Իպսվիչում և Լոուրենսի հետ երկկողմանի համաձայնության հասնելուց հետո խզում է ակումբի հետ ունեցած իր պայմանագիրը։ Նա կրկին դառնում է ազատ գործակալ ։
Երրորդ էտապ «Իպսվիչում»
1991-92 մրցաշրջանից առաջ մնալով առանց ակումբի, Ուորկը մարզվում էր Իպսվիչի հետ, որպեսզի պահպանի իր մարզավիճակը։ Նա մերժում է «Լեյտոն Օրիենտի» «Կոլչեստեր Յունայթեդի» և «Ֆալկրիկի» կատարած առաջարկները ։ Երբ որ Իպսվիչում վնասվածքների պատճառով բացակայում էին մի քանի պաշտպաններ, ակումբի տնօրինությունը առաջարկում է ֆուտբոլիստին մեկ շաբաթյա հիմնական կազմում խաղալու պայմանագիր, իսկ ավելի ուշ կնքվում է մեկ տարի ժամկետով պայմանագիր ։ Ուորկը իր «Իպսվիչում» անցկացրած երրորդ խաղային շրջանի առաջին մրցաշրջանում մասնակցում է 43 խաղի ։ Մրցաշրջանային առաջին արդյունքները այսպիսին էին. ակումբը հաղթում է իր առաջին 11 խաղերից յոթում ։ Անգլիայի գավաթի խաղարկության հինգերորդ տուրում «Իպսվիչը» պետք է մրցեր «Լիվերպուլի» դեմ. առաջին խաղից հետո նշանակվում է կրկնախաղ «Էնֆիլդում», իսկ Ուորկին դիմավորում են երկու ֆուտբոլային ակումբների երկրպագուների օվիացիաները ։ «Իպսվիչը» թեև առաջին խաղակեսում հաղթում էր 2:1 հաշվով, սակայն նրանք ավելացված ժամանակից հետո գրանցված արդյունքներով պարտվում են 2:3 հաշվով։ «Իպսվիչը» հաջող խաղ է ցուցադրում առաջնությունում, ինչի շնորհիվ դառնում է չեմպիոն և ձեռք է բերում նորակազմ Պրեմիեր Լիգայում հանդես գալու հնարավորություն ։ Ուորկը մրցաշրջանի ավարտին իր կարիերայում երրորդ անգամ ճանաչվում է «Իպսվիչ Թաունի» տարվա լավագույն ֆուտբոլիստ ։
Ուորկը համաձայնում է երկարաձգել իր պայմանագիրը մինչև 1992-93 մրցաշրջանը։ Նրան նաև առաջարկում են Պրեմիեր Լիգայի՝ ճանաչում ձեռք բերելու համար նկարահանվել «Sky Sports»-ի գովազդում ։ «Իպսվիչը» Պրեմիեր Լիգայի միակ ակումբն էր, որը մնում էր անպարտ առաջնության ութ տուրերից հետո (հարկ է նշել նաև այն փաստը, որ Ուորկը ներդրում է ունեցել անպարտ մնալու հարցում, նա «Տոտենհեմ Հոտսպուրի» դեմ խաղի ժամանակ գոլի հեղինակ է դարձել, ինչի շնորհիվ խաղն ավարտվել է 1:1 հաշվով) ։ «Իպսվիչը» փետրվարին զբաղեցնում էր մրցաշարային աղյուսակի 4-րդ հորիզոնականը և կային շատ խոսակցություններ ակումբի համար անհաս չեմպիոնության մասին, սակայն ակումբը 13 խաղ շարունակ չի կարողանում որևէ խաղում հաղթել և իջնում է մինչև մրցաշարային աղյուսակի 16-րդ հորիզոնական։ Երեք միավորի շնորհիվ, որոնք վաստակվել էին վերջին տուրում, ակումբի «հեռու է մնում» դիվիզիոնից դուռս թռչելու տարածքից ։ 37 տարեկան Ուորկը կնքում է ևս մեկ մեկ տարի ժամկետ ունեցող պայմանագիր՝ մինչև 1993-94 ։ Մրցաշրջանի վերջում Ուորկը կրկին դառնում է «Իպսվիչ Թաունի» տարվա լավագույն ֆուտբոլիստ և այս անգամ դա ռեկորդային՝ չորրորդ անգամն էր ։
Ինչպես Ուորկը, այնպես էլ «Իպսվիչը» 1994-95 մրցաշրջանում հանդես էին գալիս նախկին խաղաշրջանների հետ համեմատած ավելի անհաջող ելությներով։ Ակումբը պարտվում է «Մանչեսթեր Յունայթեդին» 9-0 հաշվով, այդ մրցաշրջանում «Իպսվիչը» ընդհանուր խաղերի թվով գրանցում է ավելի շատ պարտություն քան հաղթանակ (29 պարտություն և 7 հաղթանակ) և այդ ցուցանիշը ակումբի պատմության մեջ ամենաանհաջողն էր։ Երկրպագուներին շատ էր զայրացնում նաև Նորվիչում կայացած արտագնա խաղը, որի ժամանակ ակումբը պարտվում է 3-0 հաշվով ։ Ուորկը իր հաջորդող վնասվածքների պատճառով այս մրցաշրջանում մասնակցում է ընդամենը 20 խաղի ։ Իսկ 1996-97 մրցաշրջանում նա մասնակցում է 3 խաղի, այդ թվում «Պորտման Ռոուդում» կայացած «Արսենալի» դեմ խաղին։ Ուորկը իր կարիերայում վերջին անգամ դուրս է գալիս խաղադաշտ 39 տարեկան հասակում՝ 1996 թվականի նոյեմբերի 30-ին, ընդդեմ «Տրանմիր Ռովերսի»։ Այդ շրջանում նա ակումբում տարիքով ամենամեծն էր ։ Ուորկը լիգայում անցկացրած ընդհանուր 826 խաղերից 679-ը անցկացրել էր «Իպսվիչի» մարզաշապիկով ։ 2012 թվականի նոյեմբերի 8-ի դրությամբ նա 190 հեղիանակած գոլերով հանդիսանում էր «Իպսվիչ Թաունի» պատմության լավագույն երկրորդ ռմբարկուն (զիջում է միայն Ռեյ Կրուֆորդին, ով դարձել է 218 գոլի հեղինակ)՝ չնայած այն բանին, որ շատ քիչ էր դուրս գալիս խաղադաշտ որպես հարձակվող ։
Ազգային հավաքական
1979 թվականից Ուորկին սկսում են կանոնավոր կերպով հրավիրել ազգային հավաքական ։ Նա հավաքանի կազմում հիմնականում հանդես էր գալիս որպես պաշտպան։ Ընդհանուր հաշվարկով նա հավաքականի կազմում մասնակցել է 29 խաղի և դարձել է 7 գոլի հեղինակ ։ Ուորկը ազգային հավաքականում նշել է իր նորամուտը 1979 թվականի մայիսի 19-ին։ Նրա նորամուտային խաղն էր բրիտանական առաջնության շրջանակներում կայացած Ուելսի ազգային հավաքականի դեմ խաղը, որում շոտլանդացիները պարտվում են 3:0 հաշվով ։ Ուորկը հավաքականի կազմում իր առաջին գոլը հեղինակում է իր նորամուտից մեկ շաբաթ անց՝ կրկին բրիտանական առաջնության շրջանականերում, սակայն այս անգամ ընդդեմ Անգլիայի ազգային հավաքականի։ Բայցևայնպես Ուորկի գոլը չի բավականացնում, և Շոտլանդիայի ազգային հավաքականը կրում է 3:1 հաշվով պարտություն ։
1979 թվական դեկտեմբերին Բելգիայի դեմ 3:1 հաշվով տնային պարտությունից հետո Ուորկը չի հրավիրվում հավաքական մինչև 1981 թվականի փետրվարը ։ Նա հաջորդ անգամ հավաքականի հետ դուրս է գալիս խաղադաշտ 1982 թվականի աշխարհի առաջնության ընտրական՝ Իսրայելի հավաքականի դեմ խաղում։ Հաջող որակավորումից հետո Ուորկը դառնում է հավաքականի հիմնական կազմի ֆուտբոլիստ, իսկ հավաքականը Ստեյնի գլխավորությամբ ուղևորվում է Իսպանիա՝ աշխարհի առաջնությունում մասնակցություն ունենալու նպատակով ։ Առաջնությունում Ուորկը մասնակցում է երեք խաղի և դառնում է երկու գոլի հեղինակ (նա դուբլի է ձևակերպում Նոր Զելանդիայի հավաքականի դեմ խաղում, և խաղն ավարտվում է 5:2 հաշվով հաղթանակով, սակայն ավաղ Շոտլանդիայի հավաքականը չի անցնում մրցության երկրորդ փուլ) ։
Շոտլանդիայի ազգային հավաքականի կազմում Ուորկը դեռևս նույն Սթեյնի գլխավորությամբ անցկանցում է իր վերջին խաղը 1984 թվականի սեպտեմբերին՝ ընդդեմ Հարավսլավիայի հավաքականի ։ Այդ խաղում նրան դեռևս առաջին խաղակեսում փոխարինում է Փոլ Մակստեն, իսկ խաղն ավարտվում է 6:1 հաշվով հաղթանակով ։ 1985 թվականին կյանքից հեռանում է Ջոն Սթեյնը, ինչը շատ է տխրեցնում հավաքականի ֆուտբոլիստներին, այդ թվում և Ուորկին, ով չէր ցանկանում ելույթներով հանդես գալ հավաքականի կազմում այլ մարզչի գլխավորությամբ։ Բացի դրանից հավաքականի նոր մարզիչը՝ Ալեքս Ֆերգյուսոնը, ուներ թիմը կառավարելու յուրօրինակ քաղաքականություն։ Ուորկի հեռանալուց ոչ շատ ուշ հավաքականը լքում է նաև «Լիվերպուլի» ֆուտբոլիստ Ալան Հանսենը, որովհետև Ֆերգյուսոնը կարծում էր, որ Շոտլանդիայի առաջնությունում հանդես եկող ֆուտբոլիստները խաղադաշտում իրար ավելի լավ են հասկանում, քան այլ առաջնությունների ֆուտբոլիստները ։
Անձնական կյանք
Ուորկը ամուսնացած է եղել երկու անգամ։ Նրա առաջին կնոջ անունը Տոուլա էր ։ Նրանց հարաբերությունները խզվում են 1981 թվականի հուլիսի 1-ին ։ Նրանք ունենում են մեկ որդի (Էնդրյու), ով ծնվել էր 1983 թվականին։ Ուորկի երկրորդ կնոջ անունն էր Կարեն Թեյլոր։ Նրանց հարսանիքը կայացել է Գրենտա-Գրինում 2009 թվականի ապրիլի 25-ին ։ Արարողությունն անցկացվել է ազգային շոտլանդական ոճով ։ Ուորկն իր կնոջ հետ ապրում է Սաֆոլկի կոմսությունում՝ Ստովմարկետ շրջանի Վանհաուս քաղաքում ։
Ուորկի հարազատ եղբայրը՝ Ալեքսը, նույնպես ֆուտբոլիստ է եղել և հանդես է եկել Սենտ-Միրենում ։
Ձեռքբերումներ
Ակումբային
Իպսվիչ Թաուն
Լիվերպուլ
Անհատական
Վիճակագրություն
Աղբյուր՝
Արտաքին հղումներ
Կատեգորիա:Լիվերպուլի ֆուտբոլիստներ Կատեգորիա:Շոտլանդիայի հավաքականի ֆուտբոլիստներ Կատեգորիա:Միդլսբրոյի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ
Ֆիլիպ Հենրիխ Դիլթեյ
Կենսագրություն
Մեծացել է Տիրոլում։ Դիլթեյի մայրենի լեզուն ֆրանսերենն էր։ Նա կրթություն է ստացել Ստրասբուրգի և Վիեննայի համալսարաններում։ 1753 թվականին նա պաշտպանել է իր ատենախոսությունը Վիեննայի համալսարանում «Հնության պատճառներով կալվածք առգրավելու մասին» թեմայով` իրավագիտության դոկտորի աստիճան ստանալու համար։ Որոշ ժամանակ նա Վիեննայի կոնսիստորիայում աշխատել է որպես իրավաբան։
Մոսկվայի համալսարանում երաշխավորվել է աշխատել` ակադեմիկոս Գ. Ֆ. Միլլեր միջնորդության միջոցով, որը Դիլթեյի քրոջ ամուսինն էր։
Ընդունվել է Մոսկվայի համալսարան Ի. Ի. Շուվալով պայմանագրով որպես «պատմության և իրավունքների պրոֆեսոր», ժամանել է Մոսկվա 1756 թվականի սեպտեմբերի վերջին։ Դիլթեյը սկսեց դասախոսություններ կարդալ (1756թ. հունվարի 31), բացելով իրավաբանական գիտությունների դասավանդումը` Մոսկվայի համալսարանում լատիներեն «Իրավունքի անհրաժեշտության և օգուտի մասին» ելույթով։ Նա մինչև 1764 թվականը Մոսկվայի համալսարանի իրավաբանական ֆակուլտետի միակ պրոֆեսորն էր։
Դիլթեյը շարունակեց աշխատել Մոսկվայի համալսարանում գրեթե մինչև իր մահը՝ մեկ տարվա ընդմիջումով։ Սկզբում 1756 թ. Դիլթեյը սկսեց դասախոսություններ կարդալ բնական իրավունքի և ընդհանուր պատմության մասին ֆրանսերենով, 1757-ին՝ լատիներեն, բնական և ժողովրդական իրավունքի դասընթացներ։ Որպես մասնավոր դասընթացներ կարդացել է Հռոմեական կայսրության հանրային իրավունք, ֆեոդալական իրավունք, Ռուսաստանի պատմություն (1758)։
«Ես տարեկան 12 ռուբլի էի վերցնում ուսանողից յուրաքանչյուր առարկայի համար մասնավոր պարապմունքների համար և գնեցի սեփական տուն» ։
1764 թվականին կուրատոր Վ. Է. Ադոդուրով խնդիրներ է տեսել Դիլթեյի դասավանդման մեջ և նրան հեռացրել համալսարանից՝ օգտվելով պայմանագրի ժամկետի ավարտից ։ Այնուամենայնիվ, Դիլթեյը գործ հարուցեց Սենատում ընդդեմ Մոսկվայի համալսարանի՝ մեղադրելով իր ընդդիմախոսներին «ուսանողներին իրավունք չտալու» մեջ և պահանջելով փոխհատուցում։ 1764 թվականից Դիլթեյը նամակագրության մեջ էր կայսրուհի Եկատերինա II-ի շրջապատի հետ, որին նա ներկայացրեց Ռուսաստանում հանրային կրթության կազմակերպման ծրագիր։Դիլթեյի գործով գործընթացը տևեց ավելի քան մեկ տարի և ավարտվեց (03/09/1766)՝ իր անձնական ցուցումով պրոֆեսորի պաշտոնում վերականգնմամբ։
Հետագայում, որպես իրավագիտության ֆակուլտետի ընդհանուր իրավագիտություն ամբիոնի պրոֆեսոր, իր ուսանողներին դասախոսություններ է կարդացել Բնական իրավունք, Հռոմեական, ֆեոդալական և Պետական իրավունք օրենք չորս լեզուներով (լատիներեն, գերմաներեն, ֆրանսերեն և իտալերեն)՝ իրենց ընտրությամբ:Գործունեության երկրորդ շրջանում ուշադրություն է դարձրել նաև ռուսական իրավունքի ուսումնասիրությանը, համալսարանի ղեկավարության պահանջին համապատասխան՝ միաժամանակ պաշտպանելով իրավունքի փիլիսոփայական իմացության կարևորությունը` ունկնդիրներին ծանոթացնելով ռուսական օրենսդրությանը, դրան չտվեց ամբողջական համակարգ, այլ սահմանափակվեց հռոմեական և այլ իրավունքների դրույթների լրացումներով։ Նա նաև տեսուչ էր։
Ծանոթագրություններ
Կատեգորիա:Գերմանացի իրավաբաններ
(301) Բավարիա
(301) Բավարիա (Bavaria), աստերոիդ աստերոիդների հիմնական գոտում։ Հայտնաբերվել է 1890 թվականի նոյեմբերի 16-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,728099 ա. մ., առավելագույնը մոտենում է 2,5514 ա. մ. հեռավորության վրա և հեռանում 2,9048 ա. մ., իսկ Երկրի ուղեծրին Բավարիա աստերոիդը նվազագույնը մոտենում է 1,5401 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1645,84 երկրային օրվա ընթացքում, իր ուղեծրով շարժվելով միջինում 0,218733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։
Արտաքին հղումներ
Կատեգորիա:Լիբերատրիքսի ընտանիքի աստերոիդներ Կատեգորիա:1890 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մայքլ Հյուզ
Մայքլ Հյուբերթ Հյուզ (Michael Hubert Hughes, ), ամերիկացի սերիական մարդասպան, որը Լոս Անջելեսի շրջանի տարածքում 1986 թվականից մինչև 1993 թվականն առնվազն 7 սպանությունների շարք է իրականացրել, որը կոչվել է «Հարավային Լոս Անջելես»։ 1993 թվականին Հյուզը ձերբակալվել է չորս սպանությունների մեղադրանքով և 1998 թվականին դատապարտվել ցմահ ազատազրկման։ Ավելի ուշ Հյուզի մասնակցությունը ևս մի շարք սպանությունների կատարմանը ապացուցվել է ԴՆԹ-փորձաքննության արդյունքների հիման վրա ։ Հյուզը կասկածվել է ևս մի քանի սպանություն կատարելու մեջ։ Հյուզի զոհերի իրական թիվը հայտնի չէ, քանի որ 1980-ական և 1990-ական թվականներին Հարավային Լոս Անջելեսում սպանվել է ավելի քան 100 կին և գործել է միանգամից սերիական վեց մարդասպան  ։
Կենսագրություն
Մայքլ Հյուզը ծնվել է 1956 թվականին Միչիգան նահանգի տարածքում ։ Մեծացել է սոցիալապես անապահով միջավայրում։ Վաղ մանկությունից վերապրել է երկու կրտսեր եղբայրների մահը։ Մայրը տառապել է հոգեկան խանգարմամբ, վարում էր մարգինալ ապրելակերպ և բռնություն է գործադրել Մայքլի նկատմամբ, որի շնորհիվ Հյուզը վաղ էր սկսել օգտագործել ալկոհոլային նյութեր և հակասոցիալության նշաններ ցուցաբերել ։ 1970-ական թվականների սկզբին Հյուզն իր քրոջ ու մոր հետ տեղափոխվել է Կալիֆոռնիա նահանգ, որից հետո 1974 թվականին հավաքագրվել է ԱՄՆ բանակ։ Նա ընդունվել է ռազմածովային նավատորմում և հաջորդ մի քանի տարիների ընթացքում ծառայել է Միչիգան, Կալիֆոռնիա և Մերիլենդ նահանգներում։
Բանակից ազատվելուց հետո Հյուզը մնացել է Կալիֆոռնիա նահանգում, որտեղ տարբեր տարիներին ապրել է Սան Դիեգոյում և Լոս Անջելես քաղաքի տարբեր շրջաններում։ Նա հետաքրքրվել է թմրամիջոցներով, շատ ժամանակ է անցկացրել սուտենյորների և մարմնավաճառների հասարակության մեջ և բազմիցս քրեական պատասխանատվության է ենթարկվել գողության, սեռական և բռնի հանցագործությունների համար։ Ունեցել է աշխատանքի տեղավորման և աշխատանքային կարգապահության հետ կապված խնդիրներ, ինչի պատճառով տարիներ շարունակ, ընդհուպ մինչև իր ձերբակալությունն ու բացահայտումը, փոխել է մի քանի մասնագիտություններ   ։
Բացահայտում
Մայքլ Հյուզը ձերբակալվել է 1993 թվականի դեկտեմբերին Կալվեր Սիթի քաղաքում՝ 26-ամյա Թերեզա Բալարդի, 38-ամյա Բրենդա Բրեդլիի, 33-ամյա Թերի Միլսի և 29-ամյա Ջեյմի Հարինգթոնի սպանության կասկածանքով։ Բոլոր զոհերը սպանվել են 1992 թվականի սեպտեմբերի 23-ից մինչև 1993 թվականի նոյեմբերի 14-ն ընկած ժամանակահատվածում։ Խեղդվելուց հետո բոլոր զոհերի մարմինները Հյուզը նետել է Կալվեր Սիթի քազաքի կենտրոն՝ նրանց տալով նվաստացուցիչ կեցվածք։ Սպանությունների հետաքննության ընթացքում հայտնվել են Թերեզա Բալարդի սպանության վկաները, որոնք հայտարարել են, որ աղջկա անհետանալուց և մահվանից ոչ շատ առաջ տեսել են նրա խոսակցությունը Մայքլ Հյուզի հետ Գարդեն Գրով քաղաքում, որտեղ այդ պահին բնակվել է Հյուզը։ Մեկ այլ վկա, որը ծանոթ է կասկածյալի հետ, ոստիկանությանը հայտնել է, որ Հյուզին ճանաչել է այն պահին, երբ նա Հարինգթոնի դիակը տեղափոխել է գնորդի սայլակով՝ հետագա նետման համար։ Հյուզին ձերբակալելուց հետո նրա բնակարանում հայտնաբերվել են ապացույցներ, որոնք մերկացրել են նրան սպանությունների իրականացման մեջ, ինչի հիման վրա էլ նրան մեղադրանք է առաջադրվել   ։
Հյուզի նկատմամբ դատավարությունը մի քանի տարով ձգձգվել է։ 1998 թվականին նա մեղավոր է ճանաչվել և դատապարտվել ցմահ ազատազրկման՝ առանց պայմանական վաղաժամկետ ազատման իրավունքի։ 2008 թվականի հունիսին Հյուզին մեղադրանք է ներկայացվել ևս 4 սպանության համար՝ ԴՆԹ փորձաքննության արդյունքների հիման վրա։ Նրան մեղադրանք է առաջադրվել 15-ամյա Իվոն Քոուլմենի, 15-ամյա Վերնա Ուիլյամսի, 30-ամյա Դիանա Ուիլսոնի և 32-ամյա Դեբորա Ջեքսոնի սպանության համար։ Բոլոր աղջիկները սպանվել են Հարավային Լոս Անջելեսում 1986-1993 թվականներին ։ 2011 թվականի նոյեմբերին՝ նոր դատավարության ընթացքում, Մայքլ Հյուզը մեղավոր է ճանաչվել Իվոն Քոուլմենի, Վեռնա Ուիլյամսի և Դեբորա Ջեքսոնի սպանությունների համար և 2012 թվականի հունիսին դատապարտվել է մահապատժի։ Դիանայի սպանության դեպքում Ուիլսոն Հյուզը արդարացվել է ։ 2019 թվականի դրությամբ 63-ամյա Մայքլ Հյուզը շարունակում է սպասել Սան Քվենտին բանտի մահապատժի դատապարտվածների խցում իր դատավճռի կատարմանը ։
Ծանոթագրություններ
Կատեգորիա:Ամերիկացի սերիական մարդասպաններ Կատեգորիա:Մահապատժի դատապարտվածներ
Փղի անկյունագիծ
«Փղի անկյունագիծ» (La Diagonale du fou), Ֆրանսիայի, Լյուքսեմբուրգի և Շվեյցարիայի համատեղ արտադրության կինոդրամա, որ նկարահանել է ռեժիսոր Ռիշար Դեմբոն 1984 թվականին։ 1985 թվականին ֆիլմն արժանացել է «Օսկար» մրցանակի որպես «օտարալեզու լավագույն ֆիլմ» և «Սեզար» մրցանակի որպես «լավագույն նորամուտային ֆիլմ»։ Կինոնկարն անդրադառնում է 1978 թվականի շախմատի աշխարհի չեմպիոնի կոչման համար անցկացված խաղին։
Սյուժե
Ակիվա Լիբսկինդը ներկայացնում է Խորհրդային Միությունը Շվեյցարիայի Ժնև քաղաքում անցկացվող շախմատի առաջնությունում։ Նա անհաղթ է, բայց թույլ առողջություն ունի, և նրա հաղթանակների շղթան կարող է ընդհատվել ցանկացած պահի։ Առաջնությունում Ակիվայի հակառակորդն է դառնում Խորհրդային Միությունից Շվեյցարիա փախած Պավիուս Ֆրոմը։ Նա խելացի է, արհամարհում է կանոններն ու փորձում է խախտել հակառակորդի պլանները և դրանով իսկ Լիբսկինդին դուրս բերել հավասարակշռությունից ու նրան ստիպել ուշանալ առաջին քայլից։ Ֆրոմի լկտիությունը վիրավորում է Ակիվային, և վերջինս նրա դեմ բողոք է ներկայացնում ժյուրիին։ Երբ Լիբսկինդն սպառնում է հեռանալ, Ֆրոմը պաշտոնապես գրավոր ներողություն է խնդրում, որպեսզի չկորցնի չեմպիոնին հաղթելու հնարավորությունը։
Շախմատային տախտակից դուրս կատարվող նման քայլերի օգնությամբ երկու շախմատիստներն էլ սկսում են խաղալ՝ Լիբսկինդը՝ ֆիզիկապես, իսկ Ֆրոմը՝ մտավոր։
Մրցանակներ
Ֆիլմն արժանացել է «Օսկար» մրցանակի Լավագույն օտարալեզու ֆիլմ անվանակարգում. այն ներկայացվել է Շվեյցարիայի կառավարության կողմից և առաջին «Օսկարը» բերել երկրին։ Ֆիլմն արժանացել է նաև Լուի Դելյուքսի, Prix de l'Académie du Cinéma և «Սեզար» մրցանակների։
Արտաքին հղումներ
Կատեգորիա:Ֆրանսիական ֆիլմեր Կատեգորիա:Ֆրանսիական դրամա ֆիլմեր Կատեգորիա:1984 ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական թրիլեր ֆիլմեր Կատեգորիա:«Սեզար» մրցանակի դափնեկիր ֆիլմեր
Սենտ Էլալի (Կանտալի գավառ)
Սենտ Էլալի (Sainte-Eulalie), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 204 մարդ, բնակչության խտությունը` 14.06 մարդ/կմ²։ Բնակավայրը զբաղեցնում է 14.51 կմ² տարածք։
Աշխարհագրություն
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 95 կմ հարավ-արևմուտք, Օրիյակ քաղաքից` 22 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 120 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 29։ Ակտիվության ցուցանիշը կազմում է 75,8 %։ 91 աշխատունակ մարդկանցից աշխատել է 89 անձ (49 տղամարդ և 40 կին)։ Գործազուրկ են եղել 2 անձ (1 տղամարդ և 1 կին)։ 29 անաշխատունակներից 6-ը եղել են աշակերտներ կամ ուսանողներ, 16-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սալտա (պրովինցիա)
Սալտա, պրովինցիա հյուսիսարևմտյան Արգենտինայում՝ Չիլիի, Բոլիվիայի և Պարագվայի սահմանի մոտ։
Աշխարհագրություն
Սալտա պրովինցիան տեղակայված է Արգենտինայի հյուսիսում՝ Անդերի արևմտյան հատվածում։ Արևմուտքում սահմանակցում է Գրան Չակոյին։ Կլիման արևադարձային է և բնութագրվում է երկար օրերով, տաք ամառներով և ցուրտ ձմեռներով։
Պատմություն
Նախակոլումբոսյան դարաշրջանում պրովինցիայի բնակիչները եղել են բնիկ հնդկացիները։ Իսպանիայի կոնկիստադորերը առաջին անգամ արշավել են այստեղ 1535 թվականին Դիեգո դե Ալմագրոյի գլխավորությամբ։
Մինչև Արգենտինայի ազատագրական պատերազմը, Սալտան եղել է Բոլիվիայի մի մաս, սակայն այս տարածքները միանալով Արգենտինային հանգեցրեցին 1837 թվականին սկսված պատերազմին։
Վարչական բաժանում
Վարչականորեն բաժանված է 23 դեպարտամենտների.
Կատեգորիա:Արգենտինայի աշխարհագրություն
Մեխակ (համեմունք)
Մեխակը Մրտենազգիների ընտանիքի «սիզիջիում» ծառի (մեխակածառ) բուրավետ ծաղկային ընձյուղն է ։ Մեխակածառի հայրենիքը Ինդոնեզիայի Մոլուքյան կղզիներն են։ Մեխակը լայնորեն օգտագործվում է որպես համեմունք, համային բաղադրիչ կամ բուրավետիչ սննդամթերքի, ատամի մածուկի, օճառի կամ կոսմետիկայի արտադրության մեջ ։ Շնորհիվ տարբեր երկրներում մշակության տարբեր սեզոնների, այն հասանելի է ողջ տարվա ընթացքում ։
Նկարագրություն
Մեխակածառը մշտադալար ծառ է, որը հասնում է մինչև 12 մետր բարձրության, ունի խոշոր տերևներ, բոսորագույն ծաղիկներ։ Ծաղկի բողբոջները սկզբում ունենում են գունատ երանգ, աստիճանաբար դառնում են կանաչ, այնուհետև՝ վառ կարմիր, երբ արդեն պատրաստ են բերքահավաքին։ Մեխակը հավաքում են 1,5-2 սմ երկարությամբ ծաղկաբույլերով, որոնք ավարտվում են չորս չբացված ծաղկաթերթերով, որոնք կազմում են փոքր կենտրոնական գնդիկ։ Մեխակի ցողունները ծաղկաբույլերի առանցքի բարակ ցողուններ են, որոնք ունեն հակադիր ճյուղավորում։ Արտաքինից դրանք դարչնագույն են, կոպիտ և երկայնքով անկանոն կնճռոտված՝ կարճ կտրվածքով և չոր, փայտային հյուսվածքով։ Մայր մեխակները մեխակի հասած պտուղներն են, որոնք ձվաձև են, շագանակագույն, միաբլիթ և միասերմ։
Գործածություն
Մեխակն օգտագործվում է ասիական, աֆրիկյան, միջերկրածովյան, Լևանտի, Մերձավոր և Միջին Արևելքի խոհանոցներում՝ մսամթերքը, օրինակ, ապուխտը համեմելու համար, կարի պատրաստելիս, մարինացման համար, ինչպես նաև ավելացվում է մրգային՝ խնձորով, տանձով, խավարծիլով կարկանդակներին։ Հաճախ համակցված այլ բաղադրիչների հետ, ինչպիսիք են կիտրոնը և շաքարը, մեխակ են ավելացնում տաք ըմպելիքներին։ Մեխակն ընդունված համեմունք է համեմունքային խառնուրդներում, որ օգտագործվում են դդումով կարկանդակ պատրաստելիս։ Մեքսիկական խոհանոցում մեխակը հաճախ զուգակցվում է զիրայի և դարչինի հետ ։ Այն նաև օգտագործվում է պերուական խոհանոցում, այնպիսի կերակրատեսակներում, ինչպիսիք են կարապուլկրան և բրնձով պուդինգը։ Մեխակի համի հիմնական բաղադրիչը փոխանցվում է քիմիական էուգենոլի կողմից, բայց այդ դեպքում ավելացվում է համեմունքի զգալիորեն փոքր քանակ։ Այն լավ համադրվում է դարչինի, բուրավետ պղպեղի, վանիլի, կարմիր գինու, ռեհանի, սոխի, ցիտրուսային կեղևների և սև պղպեղի հետ։
Ոչ խոհանոցային գործածություն
Ինդոնեզիայում մեխակը օգտագործվում է ծխախոտի կրետեկ տեսակի արտադրության մեջ։ Մեխակով սիգարետներ ծխում են ամբողջ Եվրոպայում, Ասիայում և Միացյալ Նահանգներում։ Միացյալ Նահանգների 2009 թվականի սեպտեմբերի՝ համեմունքներով սիգարետների արգելքից հետո մեխակով սիգարետները Նահանգներում դասակարգվում են որպես սիգարներ ։ Մեխակի եթերայուղը կարող է օգտագործվել տարբեր տեսակի մթերքների վրա բորբոսի աճը կանխելու համար ։ Ի լրումն մեխակի այս՝ ոչ-խոհանոցային գործածությունների, այն կարող է օգտագործվել մշակութային ժառանգության պահպանման համակարգում՝ փայտը պաշտպանելու համար։ Ապացուցվել է,որ մեխակի եթերայուղի արդյունավետությունը ավելի բարձր է, քան բորի վրա հիմնված փայտի կոնսերվանտը ։ Նարնջի հետ համակցված մեխակը կարող է օգտագործվել բուրավետ պոմանդեր՝ բուրումնավետ գնդիկ պատրաստելու համար։ Երբ վիկտորիանական Անգլիայում նվեր էին տալիս, նման պոմանդերն արտահայտում էր զգացմունքների ջերմությունը։
Պատմություն
Մեխակն առաջին անգամ վաճառվել է ավստրոնեզացի ժողովուրդների կողմից Ավստրոնեզիայի ծովային առևտրային ցանցում (որը սկսվել է մ.թ.ա. մոտ 1500 թվականին, հետագայում դառնալով ծովային մետաքսի ճանապարհ և համեմունքների առևտրի մաս)։ Ժամանակակից մեխակաբուծության առաջին նշանավոր օրինակը զարգացել է Մադագասկարի արևելյան ափին և մշակվում է երեք առանձին ձևերով՝ մոնոմշակույթով, գյուղատնտեսական այգիներով և ագրոանտառային համակարգերով ։ Հնէաբան Ջիորգիո Բուկելատին մեխակ է հայտնաբերել սիրիայի Տերքա վայրում՝ հրդեհից ավերված մի տան մեջ, որ թվագրվում է Ք.Ա. 1720 թվականին։ Սա առաջին ապացույցն է այն բանի, որ մեխակն օգտագործվել է արևմուտքում՝ հռոմեական ժամանակաշրջանից առաջ։ Այդ Հայտնագործության մասին առաջին անգամ հայտարարվեց 1978 թվականին  ։ Քրիստոսից հետո առաջին դարում մեխակը հասավ Հռոմ   ։ Մեխակի մեկ այլ հնագիտական գտածո ներկայացված է Շրի Լանկայի առևտրային նավահանգստում հայտնաբերված երկու օրինակով, որոնք թվագրվում են մ.թ. 900–1100 թվականներով ։ Սոնգ դինաստիայի ժամանակաշրջանում (960-ից 1279 թվականներին) չինական գրառումներում երևում է, որ մեխակը հիմնականում արտահանվում էր Մոլուկկայից Ավստրոնեզիայի քաղաքների՝ Ճավայի, Սրիվիջայայի, Չամպայի ու Բուտուանի նավերով ։ Մեխակը նաև առկա է եղել Չինաստանում, Շրի Լանկայում, Հարավային Հնդկաստանում, Պարսկաստանում և Օմանում Ք.Ա. երրորդ դարից մինչև երկրորդ դար ։ Չինաստանում, Հարավային Ասիայում և Մերձավոր Արևելքում մեխակի մասին այս հիշատակումները ստացվել են մինչև Հարավարևելյան Ասիայի ծովային առևտրի ստեղծումը։ Սակայն սրանք բոլորը սխալ նույնականացումներ են, որոնք վերաբերում էին այլ բույսերի (օրինակ՝ կասիայի բողբոջները, դարչինը կամ մշկընկույզը), կամ էլ սխալմամբ ճանաչվել են որպես այս տարածաշրջանների բնիկ մշակաբույսեր ։ Գաղութատիրության ժամանակաշրջանում մեխակը վաճառվում էր նավթի պես՝ արտահանման պարտադիր սահմանափակումով։ Մեխակի արտադրության ներկայիս առաջատարներն են Ինդոնեզիան, Մադագասկարը, Տանզանիան, Շրի Լանկան և Կոմորոսը ։ Ինդոնեզիան մեխակի ամենամեծ արտադրողն է, բայց արտահանում է իրենց արտադրած մեխակի միայն մի փոքր մասը, որը կազմում է երկրի մեխակի արտադրության մոտ 10-15%-ը։ Նրանք հաճախ ստիպված են մեխակ ներկրել Մադագասկարից՝ իրենց կարիքները հոգալու համար ։
Բուսաքիմիական նյութեր
Էուգենոլը կազմում է մեխակից արդյունահանվող եթերայուղի 72–90%-ը և հանդիսանում է մեխակի բույրի համար ամենապատասխանատու միացությունը ։ Ամբողջական արդյունահանումը տեղի է ունենում 80 րոպեում 125 °C ճնշման տակ գտնվող ջրի մեջ ։ Ուլտրաձայնային և միկրոալիքային արդյունահանման մեթոդներն ապահովում են արդյունահանման ավելի արագ տեմպեր՝ էներգիայի ավելի ցածր ծախսերով ։ Մեխակի յուղի այլ ֆիտոքիմիկատները ներառում են ացետիլ էուգենոլը, բետա-կարիոֆիլենը, վանիլինը, կրատեգոլաթթունը, տանինները, օրինակ՝ բիկորնինը, գալոտանաթթուն, մեթիլ սալիցիլատը, էուգենին, կաեմպֆերոլը, ռամնետինին ։ Թեև էուգենոլը չի դասակարգվել իր պոտենցիալ թունավորության պատճառով , այն թունավոր է փորձարկվող օրգանիզմների համար 50, 75 և 100 մգ/լ կոնցենտրացիաներում ։
Ծանոթագրություններ
Կատեգորիա:Մրտենազգիներ Կատեգորիա:Դեղաբույսեր Կատեգորիա:Ծառեր Կատեգորիա:Բույսեր Կատեգորիա:Հնդկական համեմունքներ Կատեգորիա:Համեմունքներ Կատեգորիա:Արևելյան համեմունքներ Կատեգորիա:Վիքիպեդիա:ՈՒՎ 2023-ի հոդվածներ
Արցախի Հանրապետության Պետական նախարար
Պատմություն
Մինչ այդ, պաշտոնը կոչվել է Լեռնային Ղարաբաղի Հանրապետության նախարարների խորհրդի ղեկավար, իսկ այնուհետև՝ Լեռնային Ղարաբաղի վարչապետ։ Պաշտոնը ստեղծվել է 1992 թվականի հունվարի 18-ին՝ Արցախի Հանրապետության Գերագույն խորհուրդի առաջին գումարման անդրանիկ նստաշրջանում ։ Չնայած ծայրահեղ վտանգավոր պայմաններին կազմակերպած համընդհանուր ընտրություններում ընտրվում է նորանկախ Արցախի առաջին օրենսդիր մարմինը, որն իր հերթին կազմավորում է նախարարների խորհուրդ, որի ղեկավար է նշանակվում Օլեգ Եսայանը։
Արցախի վարչապետների ցանկ (1992-2017)
Մինչ օրս գործած Արցախի վարչապետների ցանկը ՝
Արտաքին հղումներ
Կատեգորիա:Արցախի Հանրապետության կառավարության գործադիր մարմին Կատեգորիա:Արցախի Հանրապետության պետական կառավարման մարմիններ
Ֆիզիկական քիմիա
Ֆիզիկական քիմիա, քիմիայի բաժին, որը ֆիզիկայի ընդհանուր սկզբունքների և հետազոտման փորձարարական եղանակների հիման վրա մեկնաբանում է քիմիական երևույթները և բացահայտում նրանց օրինաչափությունները։
Լիոր Աշքենազի
Լիոր Աշքենազի (ליאור אשכנזי, ), թատրոնի և հեռուստատեսության իսրայելացի դերասան։
Ֆիզիկական քիմիա
Ֆիզիկական քիմիան ներառում է նյութի կառուցվածքի քիմիական թերմոդինամիկան, քիմիական կինետիկան, քվանտային քիմիան, ֆիզիկաքիմիական մեխանիկան, ինքնուրույն նշանակություն ունեցող բյուրեղաքիմիան, կոլոիդների քիմիան, էլեկտրաքիմիան, լուսաքիմիան, ոադիացիոն քիմիան, ֆիզիկաքիմիական վերլուծությունը, ինչպես նաև կատալիզի, մակերևութային երևույթների, լուծույթների տեսությունները և մոլեկուլների, իոնների, ռադիկալների կառուցվածքի և հատկությունների մասին ուսմունքները։
Լիոր Աշքենազի
Կենսագրություն
Աշքենազին ծնվել է Թուրքիայից հայրենադարձված սեֆարդյան հրեաների ընտանիքում, որոնք Իսրայել են տեղափոխվել 1964 թվականին։ Մեծացել է Ռամատ Գանի Նևե Յեխոշուա շրջանում։ Հայրը՝ Շմուելը, աշխատել է տպագրիչ։ Մայրը՝ Վիկտորյան, եղել է տնային տնտեսուհի։ Տանը նրա ծնողները խոսել են լադինո լեզվով, որն ապագա դերասանի համար դարձել է մայրենի լեզու։ 16 տարեկան հասակում դպրոցում առկա խնդիրների ֆոնին տեղափոխվել է Ռեգավիմ կիբուց ։
Իսրայելի պաշտպանության բանակում ժամկետային ծառայության ժամանակ Աշքենազին ծառայել է որպես պարաշյուտիստ-դեսանտավոր։
Ֆիզիկական քիմիա
Պատմություն
«Ֆիզիկական քիմիա» տերմինն առաջարկել է Միխայիլ Լոմոնոսովը, որը 1752 թվականին Պետերբուրգի համալսարանում կարդացել է ֆիզիկական քիմիայի առաջին դասընթացը։ 1887 թվականին Վիլհելմ Օստվալդը և Յակոբ Հենդրիկ Վանտ Հոֆֆը հիմնադրեցին ֆիզիկական քիմիայի առաջին պարբերական հանդեսը։ 1893 թվականին հրատարակվեց Վ․Նեռնստի «Ավոգադրոյի կանոնի և թերմոդինամիկայի վրա հիմնված տեսական քիմիա» դասագիրքը, որը դարձավ ֆիզիկական քիմիայի հետագա դասագրքերի նախատիպը։ Մինչև քվանտային մեխանիկայի ստեղծումը (1926) ֆիզիկական քիմիան զբաղվում էր հիմնականում թերմոդինամիկական և մակրոկինետիկական հետազոտություններով, բացահայտում հավասարակշռության քիմիական համակարգի վիճակը, ուսումնասիրում լուծույթների հալման և եռման ջերմաստիճանների կախումը բաղադրությունից, գոլորշիների ճնշումից և այլ պարամետրերից։
Լիոր Աշքենազի
Գործունեություն
Աշքենազին սովորել է 1950 թվականին Ռամատ Գանում հիմնադրված դերասանական վարպետության Բեյթ-Ցվի դպրոցում։ Նա Բեյթ Լեսին թատրոնի մի շարք ներկայացումներում խաղացել է գլխավոր դերեր, որի ռեժիսորը եղել է Բեյթ Ցվիի ուսուցիչներից Ցիպի Պինեսը։ Նա նաև հայտնվել է Թել Ավիվի Կամերի թատրոնի բեմում՝ չնայած Բեյթ Լեսին թատրոնը մնացել է նրա «տնային» թատրոնը ։
1996 թվականին Ադիրի հետ նկարահանվել է «Ռևերս» հեռուստասերիալում, որի ռեժիսորներն են Շմուել Հայմովիչը և Էրիկ Ռոթշթեյնը։ 1999 թվականին Լիոր Աշքենազին խաղացել է իր առաջին գլխավոր դերը և, որպես աքսորաբնակ, հանդես եկել «Ճակատամարտ Թել Հայի մոտ» ֆիլմում։
Ֆիզիկական քիմիա
Պատմություն
Քիմիական երևույթների ամբողջական մեկնաբանությունը հնարավոր դարձավ միայն քվանտային մեխանիկայի կիրառման շնորհիվ, երբ պարզաբանվեց կովալենտ կապի բնույթը։ Քիմիական երևույթների տեսության էական զարգացումը մատնանշելու նպատակով մտցվեց քիմիական ֆիզիկա տերմինը (1930), որն այնուհետև օգտագործվեց որպես ֆիզիկական քիմիա տերմինի հոմանիշ։ Նեղ իմաստով այդ տերմիններն օգտագործվում են տեսական քիմիայի տարբեր բաժիններն անվանելու համար՝ քիմ․ ֆիզիկան ընդգրկում է ատոմական ֆիզիկայի, իսկ ֆիզիկական քիմիան մեծ թվով մասնիկներից բաղկացած համակարգերի ֆիզիկայի վրա հիմնված քիմիական տեսությունները։ Նրանց տարբերությունն առավել ցայտուն է արտահայտվում քիմիական կինետիկայում։
Լիոր Աշքենազի
Անձնական կյանք
Աշքենազին ամուսնացած է եղել դերասանուհի Շիր Ֆարբերի հետ։ Ամուսնալուծությունից հետո հարաբերություններ է ունեցել գրող և սցենարիստ Սիգալ Ավինի հետ։ 2011 թվականի դեկտեմբերին ամուսնացել է պրոդյուսեր Մայա Ամսելի հետ։ 2012 թվականի օգոստոսին նրանք ունեցել են դուստր ։
Ծանոթագրություններ
Կատեգորիա:Իսրայելացի դերասաններ Կատեգորիա:Թատրոնի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ
Ֆիզիկական քիմիա
Գրականություն
Даниэльс Ф․, Олберти Р․, Физическая химия, пер․ с англ․, М․, 1978։
Эткинс П․, Физическая химия, пер․ с англ․, т․ 1—2, М․, 1980։
Բամբիռ (ալբոմ)
Բամբիռ, հայկական Բամբիռ խմբի նոր սերնդի (Բամբիռ-2) առաջին ալբոմն է։ Լույս է տեսել 2005 թվականին։
Տեսահոլովակներ
Կատեգորիա:2005 ալբոմներ Կատեգորիա:Բամբիռի ալբոմներ
(8740) Վացլավ
(8740) Վացլավ (Vaclav), աստերոիդ աստերոիդների հիմնական գոտում։ Հայտնաբերվել է 1998 թվականի հունվարի 12-ին Միլոշ Տիխիի և Զդենեկ Մորավեցի կողմից Կլետում ։
Միջին հեռավորությունը Արեգակից կազմում է 2,888998 ա. մ., առավելագույնը մոտենում է 2,8679 ա. մ. հեռավորության վրա և հեռանում 2,9101 ա. մ. ։ Արեգակի շուրջ մեկ ամբողջական պտույտ է կատարում 1793,57 երկրային օրվա ընթացքում, իր ուղեծրով շարժվելով միջինում 0,200717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:Միլոշ Տիխիի կողմից հայտնաբերված աստերոիդներ Կատեգորիա:Զդենեկ Մորավեցի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջոզեֆ Բայրոք
Ջոզեֆ Բայրոք (Joseph Biroc, ), ամերիկացի կինոօպերատոր։ «Օսկար» մրցանակի դափնեկիր Լավագույն օպերատորական աշխատանք անվանակարգում «Ծայրահեղ դժոխք» ֆիլմի համար։
Կենսագրություն
Ջոզեֆ Բայրոքը ծնվել է 1903 թվականի փետրվարի 12-ին Նյու Յորքում ։ 1929 թվականին սկսել է աշխատել որպես կինոօպերատոր։ Նրա առաջին հայտնի ֆիլմը եղել է 1946 թվականի «Այս հրաշալի կյանքը» ֆիլմը, որի ռեժիսորը եղել է Ֆրենկ Կապրան։ Ժոզեֆ Բայրոքի մասնակցությամբ ստեղծված ֆիլմերից հայտնի են նաև «Լուռ, լուռ, սիրելի՛ Շառլոտա», «Փյունիկի թռիչքը», «Գրիսոմների ավազակախումբ» և «Հյուսիսի կայսրը» (ռեժիսոր՝ Ռոբերտ Օլդրիչ) կինոնկարները։ Անդամակցել է Ամերիկյան կինոօպերատորների միությանը 1948 թվականից ։
Ժոզեֆ Բայրոքը մահացել է 1996 թվականի սեպտեմբերի 7-ին Վուդլենդ Հիլզում ։